b'\n_START_ARTICLE_\nMai\xc5\xa1tingas am\xc5\xbeius\n_START_SECTION_\nApra\xc5\xa1ymas\n_START_PARAGRAPH_\nSerialo autor\xc4\x97 Cris Morena aktoriams pasi\xc5\xabl\xc4\x97 filmuotis 139 dali\xc5\xb3 istorijoje apie paauglius, kurie mokosi ir gyvena elitin\xc4\x97je Buenos Aires mokykloje. Serialas pasakoja apie turting\xc5\xb3 ir \xc4\xaftaking\xc5\xb3 t\xc4\x97v\xc5\xb3 vaikus, kurie, skirtingai nei \xc4\xafprasta, priversti patys kovoti u\xc5\xbe savo viet\xc4\x85 nedraugi\xc5\xa1kame pasaulyje. \xc4\x8cia - daug meil\xc4\x97s, draugyst\xc4\x97s, neapykantos, t\xc4\x97v\xc5\xb3, vaik\xc5\xb3, mokytoj\xc5\xb3 santyki\xc5\xb3. Veiksmas sukasi apie keturis serialo herojus - i\xc5\xa1paikint\xc4\x85 gra\xc5\xbeuol\xc4\x99 Mij\xc4\x85, ry\xc5\xbeting\xc4\x85 Maris\xc4\x85, kiln\xc5\xb3, bet neturting\xc4\x85 Manuel\xc4\xaf ir mergai\xc4\x8di\xc5\xb3 numyl\xc4\x97tin\xc4\xaf Pabl\xc4\x85. Jie labai skirtingi, ta\xc4\x8diau juos vienija bendras bruo\xc5\xbeas \xe2\x80\x93 meil\xc4\x97 muzikai ir mai\xc5\xa1tinga siela. Jie sukuria muzikos grup\xc4\x99 Erreway, apie kuri\xc4\x85 ir sukasi gyvas, kupinas veiksmo ir muzikos gyvenimas.\n_START_SECTION_\nPasaulinis i\xc5\xa1gars\xc4\x97jimas\n_START_PARAGRAPH_\n\xe2\x80\x9eRebelde Way\xe2\x80\x9c - ypa\xc4\x8d populiarus serialas Argentinoje, tapo geriausiu projektu "9 Kanale" ("Canal 9 "), netrukus po savo premjeros. Luisana Lopilato tapo pastoviu apkalb\xc5\xb3 \xc5\xbeurnalo veidu, kaip ir Camila Bordonaba, Felipe Colombo, Benjamin Rojas. \xc5\xa0is ketvertas taip pat padar\xc4\x97 kelet\xc4\x85 ekskursij\xc5\xb3 \xc4\xaf Izrael\xc4\xaf, kur j\xc5\xb3 populiarumas yra beveik toks didelis kaip Argentinoje._NEWLINE_\xe2\x80\x9eRebelde Way\xe2\x80\x9c taip pat buvo gerai \xc5\xbeinomi Vokietijoje ir Austrijoje. Serial\xc4\x85 rod\xc4\x97 Romunijoje TVR2 kanalas ir Makedonijoje - A1 televizija 2003\xe2\x80\x932004 metais, Kosove ir Albanijoje - KTV 2005\xe2\x80\x932006 metais, Bosnijoje ir Hercogovinoje - OBN, Graikijoje - ET, Kipre - ANT 2006\xe2\x80\x932007 metais, Serbijoje - B92 2007 metais, Kroatijoje - Extra TV 2008 metais, 2007\xe2\x80\x932008 metais, Ispanijoje, Portugalijoje, Panamoje, Kolumbijoje, Rusijoje bei Lietuvoje serial\xc4\x85 gal\xc4\x97joje i\xc5\xa1vysti per LNK ir TV1._NEWLINE_Lotyn\xc5\xb3 Amerikoje serialas taip pat gerai \xc5\xbeinomas, j\xc4\xaf rod\xc4\x97 net du kartus Dominikos Respublikoje per Tele Antillas kanal\xc4\x85, 2003 met\xc5\xb3 kov\xc4\x85 - 2004 met\xc5\xb3 rugs\xc4\x97j\xc4\xaf/spal\xc4\xaf ir 2005 met\xc5\xb3 gruod\xc4\xaf - 2007 met\xc5\xb3 vasar\xc4\xaf.\n_START_SECTION_\nTarptautiniai serialo perdirbimai\n_START_PARAGRAPH_\nPagrindinis \xe2\x80\x9eRebelde Way\xe2\x80\x9c siu\xc5\xbeetas ir situacija buvo taip pat perdirbti sirtingoms \xc5\xa1alims visame pasaulyje. Kiekvienos versijos siu\xc5\xbeete buvo ta pati a\xc5\xa1is, apie moksleivi\xc5\xb3 muzikin\xc4\x99 grup\xc4\x99 telenovel\xc4\x97je.\n_START_SECTION_\n"Rebelde"\n_START_PARAGRAPH_\n"Rebelde" - meksikieti\xc5\xa1kas serialo perdirbimas, prad\xc5\xbeioje rodomas Meksikoje per Televisa. Nors mokyklai paskirtas tas pats vardas, grup\xc4\x97, apie kuri\xc4\x85 \xc5\xa1ou pagrindin\xc4\x97 siu\xc5\xbeeto linija, buvo pervadinta \xc4\xaf "RBD". "Rebelde" taip pat tarptautiniu mastu i\xc5\xa1gars\xc4\x97jo ir yra rodomas Meksikoje, JAV, Brazilijoje ir kitose Lotyn\xc5\xb3 Amerikos \xc5\xa1alyse, truko net 3 sezonus, nuo 2004 met\xc5\xb3 iki 2006 met\xc5\xb3. \xe2\x80\x9eRBD\xe2\x80\x9c grup\xc4\x97 sulauk\xc4\x97 dar didesnio pasisekimo, i\xc5\xa1leido daugiau nei penkis albumus ir keliauja po Meksik\xc4\x85, JAV, Brazilij\xc4\x85, \xc4\x8cil\xc4\x99, Europ\xc4\x85 ir Azij\xc4\x85. Grup\xc4\x97 i\xc5\xa1siskirst\xc4\x97 2008 metais.\n_START_SECTION_\n"Remix"\n_START_PARAGRAPH_\n"Remix" - indi\xc5\xa1kas serialo perdirbimas, prad\xc5\xbeioje rodomas Indijoje per STAR One. \xc5\xa0ios versijos grup\xc4\x97 pavadinta "Remix", o mokykla pervadinta \xc4\xaf Maurya High. \xc5\xa0ou prasid\xc4\x97jo 2004 met\xc5\xb3 lapkrit\xc4\xaf, o baig\xc4\x97si 2006 met\xc5\xb3 liep\xc4\x85, sulauk\xc4\x97 pasisekimo, tarp \xc5\xa1alies paaugli\xc5\xb3.\n_START_SECTION_\n"Rebelde Way"\n_START_PARAGRAPH_\n2008 metais "Rebelde Way" versij\xc4\x85 visi\xc5\xa1kai taip pat pavadino ir suk\xc5\xabr\xc4\x97 Portugalijoje, per kanal\xc4\x85 SIC. \xc5\xa0ou planuojama prad\xc4\x97ti rugpj\xc5\xabt\xc4\xaf.\n_START_SECTION_\nAtmestos versijos\n_START_PARAGRAPH_\n2006 metais "Rebelde Way" versijos buvo sukurtos Brazilijoje ir Ispanijoje, bet bandymai buvo atmesti kanal\xc5\xb3, abiejose \xc5\xa1alyse. Tai buvo i\xc5\xa1 dalies atitikmenys meksikieti\xc5\xa1ko perdirbimo ir "RBD" grup\xc4\x97s abiejose \xc5\xa1alyse.'